Anexa la HCL nr. ......../...............
COMUNA VETIȘ                                                            S.C.  ………..
NR.          /                                                                       NR.      /                        

CONTRACT-CADRU DE DELEGARE 

de achiziție publică de servicii 
 pentru unele activități din cadrul serviciului de salubrizare a 
 Comunei Vetiș
    CAP. 1

    Părţi contractante

    Comuna Vetiș, cu sediul în Vetiș, nr. ....., judeţul Satu Mare, reprezentată prin ……………, având funcţia de primar, pe de o parte, în calitate de delegatar
    şi

    Operatorul SC …………………” SRL, codul unic de înregistrare ..............., cu sediul principal în Vetiș, str. ................ nr. ...., judeţul, reprezentată prin ...................., având funcţia de ....................., pe de altă parte, în calitate de delegat,
au încheiat prezentul contract de delegare de achiziție publică de servicii pentru unele activități din cadrul serviciului public de salubrizare a Comunei Vetiș.
    CAP. 2

    Obiectul contractului de delegare a gestiunii

    ART. 1

    Obiectul contractului de delegare a gestiunii constă în dreptul şi obligaţia de a furniza/presta activităţile de:

1. colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat;

2. sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică.

Furnizarea/prestarea activităților de salubrizare se va realiza inclusiv prin punerea la dispoziție și exploatare a infrastructurii tehnico-edilitară aferentă activităţilor de salubrizare în aria administrativ-teritorială a Comunei Vetiș. 

    ART. 2

    Obiectivele delegatarului sunt:

    a) îmbunătăţirea condiţiilor de viaţă ale utilizatorilor prin promovarea calităţii şi eficienţei acestor servicii;

    b) dezvoltarea durabilă a serviciilor;

    c) protecţia mediului înconjurător.

    ART. 3

    Categoriile de bunuri ce vor fi utilizate de operator în derularea contractului sunt următoarele:

    a) bunuri de retur sunt bunurile publice transmise cu titlu gratuit în administrarea delegatului, inclusiv cele realizate pe durata contractului de delegare în scopul îndeplinirii obiectivelor delegării şi care, la încetarea contractului, revin de plin drept gratuit, în bună stare, exploatabile şi libere de orice sarcini sau obligaţii delegatarului. În cazul încetării contractului înainte de termen, delegatarul este îndreptăţit să primească valoarea neamortizată a bunurilor realizate din fondurile sale;

    b) bunuri de preluare - sunt bunuri de preluare acele bunuri care la încetarea contractului de delegare pot reveni delegatarului, în măsura în care acesta din urma îşi manifestă intenţia de a prelua bunurile respective în schimbul plăţii unei compensaţii, în condiţiile legii;

    c) bunuri proprii - sunt bunuri proprii acele bunuri care la încetarea contractului rămân în proprietatea delegatului.

    CAP. 3

    Dispoziţii generale

    ART. 4

    Contractul de delegare a gestiunii are ca anexe următoarele:

    a) caietul de sarcini privind activitatiile serviciului cate fac obiectul contractului;

    b) regulamentul serviciului;

    c) inventarul bunurilor mobile şi imobile, proprietate publică sau privată a unităţilor administrativ-teritoriale, aferente activitatilor serviciului, dacă este cazul;
    d) indicatorii de performanță ai serviciului public de salubrizare;

    e) procesul-verbal de predare-preluare a bunurilor care fac parte din sistemul de utilitati publice aferente serviciului de salubrizare, dacă este cazul.
    CAP. 4

    Durata contractului

    ART. 5

    Contractul de delegare a gestiunii intră în vigoare la data 01.05.2026 și expiră la data de 30.07.2026, dar nu mai târziu de data intrării în vigoare a contractului de delegare de concesiune care se va atribui urmare a procedurii de achiziție publică declanșată de autoritatea contractantă.
    ART. 6

    Contractul de delegare a gestiunii poate fi prelungit doar în condițiile legii.
    CAP. 5

    Redevența
    ART. 7

    Având în vedere faptul că UAT nu pune bunuri la dispoziția operatorului, nici o

Redevenţă nu va fi plătită de Delegat conform prezentului Contract, în conformitate cu dipozițiile legale aplicabile.    
    ART. 8

    Dacă pe parcursul executării contractului de delegare UAT pune la dispoziția operatorului bunuri din domeniul public sau privat necesare prestării activității serviciului de salubrizare, Delegatul va plăti UAT Vetiș o Redevenţă la valoarea calculate similar amortizării pentru Bunurile Predate, precum şi gradul de suportabilitate al populaţiei din comuna și se va actualiza cu indicele prețurilor de consum total la solicitarea de modificarea sau ajustare a tarifelor.
    ART. 9

    Redevența prevăzută la art. 8 va fi plătită prin virament bancar în contul Comunei Vetiș nr.............................., deschis la Trezoreria Municipiului Satu Mare.

    CAP. 6

    Drepturile părţilor

    Drepturile delegatului

    ART. 10

    Delegatul are următoarele drepturi:

    a) să exploateze în mod direct, pe riscul şi pe răspunderea sa, bunurile, activităţile şi serviciile publice care fac obiectul contractului de delegare a gestiunii;

    b) să încaseze contravaloarea serviciului/activităţii prestat/prestate;

    c) să iniţieze modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;

    d) să aplice preţul/tariful/taxa specială de salubrizare aprobate conform legislaţiei în vigoare;

    e) să încheie contracte de furnizare/prestare a serviciului/activităţii cu toţi utilizatorii;

    f) să propună ajustarea şi modificarea preţurilor/tarifelor conform legislației în vigoare.
    Drepturile delegatarului

    ART. 11

    Delegatarul are următoarele drepturi:

    a) de a stabili şi de a aproba programele de reabilitare, extindere şi modernizare a dotărilor existente, cu consultarea delegatului;

    b) de a corela cu programele de dezvoltare economico-socială a localităţilor şi de amenajare a teritoriului efectuarea lucrărilor de investiţii în scopul realizării acestora într-o concepţie unitară;

    c) de a aproba studiile de fezabilitate privind reabilitarea, extinderea şi modernizarea dotărilor publice aferente serviciilor publice delegate;

    d) de a realiza investiţii de interes comun în domeniul infrastructurii tehnico-edilitare aferente serviciilor publice delegate;

    e) de a finanţa realizarea de lucrări necesare serviciilor publice delegate;

    f) de a-şi manifesta intenţia de a dobândi bunurile de preluare şi de a solicita delegatului încheierea contractului de vânzare-cumpărare cu privire la aceste bunuri. În termen de 30 de zile delegatarul este obligat să îşi exercite dreptul de opţiune sub sancţiunea decăderii;

    g) de a inspecta bunurile, activităţile şi serviciile publice delegate; de a verifica stadiul de realizare a investiţiilor, precum şi modul în care este satisfăcut interesul public; de a verifica respectarea obligaţiilor asumate prin contract, cu notificarea prealabilă a delegatului şi în condiţiile prevăzute în caietul de sarcini şi în regulamentul serviciului;

    h) de a aproba structura şi ajustările de tarife propuse de către delegat, în conformitate cu prevederile legale în vigoare;

    i) de a rezilia contractul, în condiţiile legii, în cazul în care delegatul nu respectă obligaţiile asumate prin contractul de delegare.

    CAP. 7

    Obligaţiile părţilor

    Obligaţiile delegatului

    ART. 12

    Delegatul are următoarele obligaţii:

    a) să obţină de la autorităţile competente avizele, acordurile şi autorizaţiile necesare prestării/furnizării activităților delegate;

    b) să respecte angajamentele luate prin contractele de delegare a gestiunii;

    c) să respecte prevederile regulamentului serviciului delegat, caietului de sarcini al serviciului şi ale celorlalte reglementări specifice serviciului delegat;

    d) să servească toţi utilizatorii din UAT unde i-au fost delegate activitatile;

    e) să respecte indicatorii de performanţă prevăzuţi în anexa la regulamentul serviciului delegat;

    f) să furnizeze delegatarului informaţiile solicitate şi să asigure accesul la toate informaţiile necesare în vederea verificării şi evaluării funcţionării şi dezvoltării serviciilor publice delegate în conformitate cu clauzele contractului de delegare şi cu prevederile legale în vigoare;

    g) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;

    h) să efectueze serviciul public delegat conform prevederilor regulamentului serviciului şi caietului de sarcini, în condiţii de calitate şi eficienţă;

    i) să fundamenteze şi să supună aprobării preţurile/tarifele ce vor fi utilizate pentru activitatile delegate;

    j) să nu subdelege serviciul şi bunurile care fac obiectul delegării, cu excepția contractelor de prestări servicii și valorificare materială, având ca obiect activitățile de colectare selectivă;
    k) să plătească redevenţa la valoarea prevăzută şi la termenul stabilit în contractul de delegare a gestiunii, dacă este cazul;
    l) să ia toate măsurile necesare privind bunurile de retur, astfel încât, la încheierea contractului de delegare, să nu fie afectată capacitatea delegatarului de a realiza serviciul;

    m) să fundamenteze necesarul anual de fonduri pentru investiţii din surse proprii;

    n) să propună delegatarului scoaterea din funcţiune a mijloacelor fixe aparţinând patrimoniului delegat în baza legislaţiei în vigoare;

    o) să transmită delegatarului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acesteia;

    p) să restituie bunurile de retur, în deplină proprietate, în mod gratuit şi libere de orice sarcini, la încetarea contractului de delegare a gestiunii;

    r) la încetarea contractului de delegare a gestiunii din alte cauze decât termenul, delegatul este obligat să asigure continuitatea prestării activităţii în condiţiile stipulate în contract, până la preluarea acesteia de către delegatar, dar nu mai mult de 90 de zile;

    s) să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;

    ș) să ia măsurile necesare privind igiena, siguranţa la locul de muncă şi normele de protecţie a muncii;

    t) să predea la încheierea contractului toată documentaţia tehnico-economică referitoare la serviciul gestionat;

    ț) să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.);

    u) în cazul în care delegatul sesizează existenţa sau posibilitatea existenţei unei cauze de natură să conducă la imposibilitatea realizării activităţilor delegate, va notifica de îndată acest fapt autorităţii publice, în vederea luării măsurilor ce se impun pentru asigurarea continuităţii activităţii sau serviciului public.
    Obligaţiile delegatarului

    ART. 13

    Delegatarul are următoarele obligaţii:

    a) să predea delegatului la data intrării în vigoare a contractului de delegare toate bunurile, instalaţiile, echipamentele şi dotările aferente întregii activităţi, cu inventarul existent, libere de orice sarcini, pe bază de proces-verbal de predare-preluare;

    b) să notifice părţilor interesate, la cerere, informaţii referitoare la încheierea prezentului contract de delegare;

    c) să faciliteze delegatului autorizarea lucrărilor şi investiţiilor pe domeniul public şi privat, în conformitate cu reglementările legale în vigoare;

    d) să îşi asume pe perioada derulării contractului de delegare toate responsabilităţile şi obligaţiile ce decurg din calitatea sa de proprietar;

    e) să ia toate măsurile pentru înlocuirea bunurilor pe care le scoate din uz, în aşa fel încât să se păstreze capacitatea de a realiza serviciul public delegat;

    f) să nu îl tulbure pe delegat în exerciţiul drepturilor rezultate din prezentul contract de delegare;

    g) să nu modifice în mod unilateral contractul de delegare, în afară de cazurile prevăzute expres de lege;

    h) să notifice delegatului apariţia oricăror împrejurări de natură să aducă atingere drepturilor acestuia;

    i) să verifice periodic următoarele: serviciile publice furnizate şi nivelul de calitate al acestora; îndeplinirea indicatorilor de performanţă şi aplicarea penalităţilor pentru neîndeplinirea acestora; menţinerea echilibrului contractual rezultat prin licitaţie; asigurarea unor relaţii echidistante şi echilibrate între delegat şi utilizatori; clauzele de administrare, întreţinere şi predare a bunurilor publice, planul social de limitare a efectelor negative ale concedierilor.

 CAP. 8

    Preţurile/tarifele practicate şi procedura de stabilire, modificare sau ajustare a acestora

    ART. 14

    Stabilirea, ajustarea şi modificarea tarifelor se vor efectua în conformitate cu procedura de stabilire, modificare sau ajustare a preţurilor şi tarifelor specifică serviciului delegat şi cu respectarea prevederilor legilor speciale.

    ART. 15


Finanțarea activităților prestate de operator se realizează pe bază de taxe de salubrizare în vigoare la data încheierii prezentului contract.
         Stabilirea/modificarea/ajustarea taxelor se va face conform dispozițiilor legale în vigoare, prin Hotarare a Consiliului Locala al Comunei Vetiș.
Începând cu data semnării contractului de delegare, operatorul va aplica taxe de salubrizare în vigoare, aprobate de Consiliul Local al Comunei Vetiș.

    ART. 16

    Contravaloarea serviciilor publice delegate se va determina în baza preţurilor în vigoare şi a cantităţilor stabilite conform procedurii de facturare.

    CAP. 9

    Încetarea contractului de delegare a gestiunii

    ART. 17

    Prezentul contract de delegare a gestiunii încetează în următoarele situaţii:

    a) la expirarea duratei stabilite prin contractul de delegare, dacă părţile nu convin, în scris, prelungirea acestuia în condiţiile legii;

    b) în cazul în care interesul naţional sau local o impune, prin denunţarea unilaterală de către delegatar, cu plata unei despăgubiri juste şi prealabile în sarcina delegatarului;

    c) în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;

    d) la dispariţia, dintr-o cauză de forţă majoră, a sistemului sau în cazul imposibilităţii obiective a delegatului de a-l exploata, prin renunţare, fără plata unei despăgubiri;

    e) în cazul reorganizării judiciare sau a falimentului delegatului;

    f) alte clauze de încetare a contractului de delegare a gestiunii, convenite de părţi, fără a aduce atingere prevederilor legale în vigoare;
   g) la data intrării în vigoare a noului contract de delegare încheai ca urmare a procedurii de achiziție publică declanșată de autoritatea publică.

    CAP.10

    Clauze contractuale referitoare la împărţirea responsabilităţilor de mediu între părţi

    ART. 18

    Pe durata existenței contractului delegatarul și delegatul vor lua măsurile necesare în vederea respectării normelor naționale și europene de mediu.

   Împărțirea responsabilităților se va realiza conform dipozițiilor legale, respectiv prin obligațiile asumate prin contract.

    CAP. 11

    Forţa majoră

    ART.19

    Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total ori parţial, a oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzătoare a obligaţiei respective a fost cauzată de forţa majoră.

    Partea care invocă forţa majoră este obligată să notifice celeilalte părţi în termen de 15 zile producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.

    Dacă în termen de 60 de zile de la producere evenimentul respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

    CAP. 12

    Administrarea patrimoniului public şi privat

    ART. 20


Operatorul are dreptul şi obligaţia de a administra şi de a exploata infrastructura tehnico-edilitară aferentă activităţilor de salubrizare, care fac obiectul prezentului contract, în aria administrativ-teritorială a Comunei Vetiș. 

    CAP. 13

    Rezilierea contractului de delegare a gestiunii

    ART. 21

    (1) Rezilierea contractului are loc în următoarele situații:

a) în cazul în care operatorului i se retrage licența A.N.R.S.C. sau aceasta nu este prelungită după expirarea termenului;

b) în cazul nerespectării obligațiilor contractuale de către una dintre părțile contractante;

c) în cazul nerespectării prevederilor caietului  de sarcini și a regulamentului de salubrizare; 

d) în cazul în care delegatul nu deține autorizațiile legale sau când acestea sunt retrase;

e) în caz de faliment.


(2) În situațiile prevăzute la alin.(1) lit. c) și d), constatarea încălcării prevederilor contractuale, din caietul de sarcini, respectiv din regulamentul de salubrizare se realizează de către o comisie constituită prin dispoziția primarului Comunei; analiza încălcării acestor prevederi se realizează în prezența reprezentantului operatorului; comisia stabilește un termen de remediere de maxim 15 zile lucrătoare, care se comunică în scris operatorului; după expirarea termenului, comisia va constata remedierea sau va propune autorității locale rezilierea contractului.

CAP. 14

    Răspunderea contractuală

    ART. 22

    Nerespectarea dovedită de către părţile contractante a obligaţiilor contractuale prevăzute în prezentul contract de delegare a gestiunii atrage răspunderea contractuală a părţii în culpă.

    Partea în culpă este obligată la plata penalităţilor prevăzute în caietul de sarcini, iar dacă acestea nu acoperă paguba, pentru partea neacoperită este obligată suplimentar la daune-interese.

    Părţile contractante vor stabili în mod explicit care sunt penalităţile pentru neîndeplinirea fiecăreia dintre obligaţiile asumate în prezentul contract.

    CAP. 15

    Litigii

    ART. 23

    Litigiile de orice fel ce decurg din executarea contractului de delegare a gestiunii se supun instanţei judecătoreşti competente, potrivit legii.

    CAP. 16

    Alte clauze

    ART. 24

    Modificarea prezentului contract de delegare a gestiunii se face numai prin act adiţional încheiat între părţile contractante.

    Prezentul contract de delegare a gestiunii intră în vigoare la data semnării şi a fost încheiat în 2 exemplare.

                    Delegatar,                                                              Delegat,

                 Comuna Vetiș                                                        ............................

                      Primar                                                                ...........................

             ...............................
VETIȘ, la ___________2026
      INIŢIATOR:

                    PRIMAR,                                                         

             Codrea Ionel Daniel                                                   AVIZEAZĂ:  

                                                                                    SECRETARUL GENERAL 

                                                                                               AL COMUNEI,                                                                                                  

                                                                                             Anca  Maria Pop

